BCPG สานต่อโครงการ “มอบน้ำใจ การแบ่งปันที่ไม่มีวันสิ้นสุด”
BCPG สานต่อโครงการ “บีซีพีจีมอบน้ำใจ การแบ่งปันที่ไม่มีวันสิ้นสุด” หวังเป็นกำลังใจให้ทุกภาคส่วนดูแลตัวเองให้แข็งแรง และส่งต่อความช่วยเหลือไปยังผู้อื่นในสังคม
BCPG สานต่อโครงการ “บีซีพีจีมอบน้ำใจ การแบ่งปันที่ไม่มีวันสิ้นสุด” หวังเป็นกำลังใจให้ทุกภาคส่วนดูแลตัวเองให้แข็งแรง และส่งต่อความช่วยเหลือไปยังผู้อื่นในสังคม
13 ธ.ค. 2564

นายบัณฑิต สะเพียรชัย ประธานเจ้าหน้าที่บริหาร และพนักงาน บริษัท บีซีพีจี จำกัด (มหาชน) หรือ BCPG ร่วมสานต่อโครงการ “บีซีพีจีมอบน้ำใจ การแบ่งปันที่ไม่มีวันสิ้นสุด” ซึ่งบีซีพีจีได้ดำเนินการมาอย่างต่อเนื่องตั้งแต่เกิดวิกฤตโควิด-19 โดยได้มอบถุงน้ำใจให้กับพี่วินมอเตอร์ไซค์ และอุปกรณ์เพื่อดูแลสุขอนามัยให้กับพ่อค้าแม่ค้ารายเล็กข้างบ้านพนักงานบีซีพีจี
พร้อมกันนี้มอบหน้ากากอนามัยและน้ำดื่มให้กับบุคลากรทางการแพทย์และผู้ป่วยโควิด-19 รวมถึงการปันพื้นที่ภายในโรงไฟฟ้าให้กับชุมชนใช้ปลูกข้าวเพื่อบริโภคในครัวเรือน ฯลฯ ทั้งนี้ เพื่อเป็นกำลังใจให้ทุกภาคส่วนดูแลตัวเองให้แข็งแรง และส่งต่อความช่วยเหลือไปยังผู้อื่นในสังคมต่อไป





